CELEX: C2007/199/30
Language: fi
Date: 2007-08-25 00:00:00
Title: Asia C-269/07: Kanne 6.6.2007 — Euroopan yhteisöjen komissio v. Saksan liittotasavalta

25.8.2007   
            
            
               FI
            
            
               Euroopan unionin virallinen lehti
            
            
               C 199/19
            
         Kanne 6.6.2007 — Euroopan yhteisöjen komissio v. Saksan liittotasavalta
   (Asia C-269/07)
   (2007/C 199/30)
   Oikeudenkäyntikieli: saksa
   Asianosaiset
   
      Kantaja: Euroopan yhteisöjen komissio (asiamiehet: R. Lyal ja W. Mölls)
   
      Vastaaja: Saksan liittotasavalta
   Kantajan vaatimukset
   On todettava, että
   
               —
            
            
               Saksan liittotasavalta ei ole noudattanut EY 39 artiklasta, neuvoston 15.10.1968 antaman asetuksen N:o 1612/68 (1) 7 artiklasta, EY 18 artiklasta ja EY 12 artiklasta johtuvia velvoitteitaan, kun se on antanut ja pitänyt voimassa Einkommensteuergesetzin (Saksan tuloverolaki) 79–99 §:n lisäeläkkeitä koskevat säännökset,
               sikäli kuin näissä säännöksissä
               
                           a)
                        
                        
                           evätään rajatyöntekijöiltä (ja heidän aviopuolisoiltaan) oikeus lisäeläkkeen saamiseen, jos he eivät ole yleisesti verovelvollisia
                        
                     
                           b)
                        
                        
                           ei sallita, että tuettu pääoma sijoitetaan omaa asuinkäyttöä palvelevaan huoneistoon omassa talossa, kun se ei sijaitse Saksassa;
                        
                     
                           c)
                        
                        
                           säädetään, että tuki on maksettava takaisin, kun yleinen verovelvollisuus päättyy.
                        
                     
         
               —
            
            
               Saksan liittotasavalta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Saksassa otettiin vuonna 2001 käyttöön niin sanottu lisäeläke, jonka tarkoituksena on korottaa eläkettä lain mukaisten eläkkeiden tason laskun hyvittämiseksi. Tämä lisäeläke myönnetään kuitenkin vain silloin, kun asianosainen on Saksassa yleisesti verovelvollinen, mistä johtuen sitä se evätään joka tapauksessa rajatyöntekijöiltä, joihin sovelletaan kaksinkertaisen verotuksen välttämiseksi tehdyn sopimuksen johdosta asuinvaltion verolainsäädäntöä ja jotka eivät tämän vuoksi maksa Saksassa veroa. Sitä paitsi mahdollisuus, että osa tästä pääomasta sijoitetaan omistusasunnon hankkimiseen, koskee vain Saksassa, eikä rajan läheisyydessä ulkomailla sijaitsevaa asuntoa. Lopulta lisä on maksettava takaisin, kun asianomainen henkilö menettää yleisen verovelvollisen aseman.
   Komissio katsoo, että näillä säännöksillä rikotaan yhteisön oikeuden säännöksiä kansalaisuuteen perustuvan syrjinnän kiellosta, työntekijöiden vapaasta liikkuvuudesta ja muista jäsenvaltioista kotoisin olevien työntekijöiden yhdenvertaisuudesta sosiaalisten ja verotukseen liittyvien etujen osalta. Kielto syrjiä muista jäsenvaltioista kotoisin olevia työntekijöitä kansallisuuden perusteella ei nimittäin koske vain avointa kansalaisuuteen perustuvaa syrjintää, vaan myös peiteltyjä syrjinnän muotoja, jotka johtaisivat muita erottelevia tunnusmerkistöjä soveltamalla tosiasiallisesti samaan tulokseen. Yhteisöjen tuomioistuimen oikeuskäytännöstä seuraa lisäksi, että myös rajatyöntekijöillä on oikeus sosiaalisiin etuihin asetuksen N:o 1612/68 7 artiklan 2 kohdan nojalla.
   Koska lisäeläke sisältyy ”sosiaalisen edun” määritelmään, se on myönnettävä myös silloin, kun rajatyöntekijä ja/tai hänen aviopuolisonsa ei ole lainkaan verovelvollinen Saksassa. Etu liittyy nimittäin asianosaisten objektiiviseen työntekijänominaisuuteen. Lainmukainen eläke, jonka tasoa lasketaan ja jota lisän tulisi tämän vuoksi korottaa, koskee ensi sijassa työsuhteessa olevia henkilöitä, vaikka se koskisikin marginaalisesti myös muita henkilöryhmiä. Lisäksi sosiaalisen edun käsite sisältää myös sellaisia etuja, jotka myönnetään edunsaajan kotipaikan vuoksi kotimaassa. Tämä osoittaa, että rajatyöntekijät ovat pääsääntöisesti samassa tilanteessa kuin alueella asuvat työntekijät: molempia ryhmiä koskee Saksan eläkejärjestelmän, johon ne kuuluvat ja johon ne suorittavat maksuja, eläkkeiden laskeva taso. Molempien ryhmien edun mukaista on hankkia lisäeläkettä työssä ollessaan. Saksan säännöstöllä, jonka mukaan rajatyöntekijät, joiden tuloja verotetaan kaksinkertaisen verotuksen välttämiseksi tehdyn sopimuksen mukaan asuinvaltiossa, eivät saa etua, tarkoitetaan siis piilosyrjintää ja sillä rikotaan tämän vuoksi EY 39 artiklan 2 kohtaa ja asetuksen N:o 1612/68 7 artiklan 2 kohtaa. Lisäeläkkeen luokittelu ”verotukselliseksi” tai ”sosiaaliseksi” eduksi ei viimekädessä ole merkityksellistä, koska rajatyöntekijöitä on myös ”verotuksellisten” etujen osalta kohdeltava yhdenvertaisesti.
   Myös kun otetaan huomioon kielto käyttää tuettua pääomaa omaa asuinkäyttöä palvelevaan asuntoon omassa talossa sikäli kuin se ei sijaitse Saksassa, on oletettava, että on kyse sosiaalisesta edusta. Vaikka siinä olisi kyse verotuksellisesta edusta, on joka tapauksessa kyse työntekijöiden vapaan liikkuvuuden rajoituksesta. Tämä edellytys rajoittaa nimittäin mahdollisuutta käyttää sosiaalista etua: sen johdosta rajatyöntekijöiden on mahdotonta sijoittaa säästämäänsä pääomaa asuntoon, kun se sijaitsee lähellä sijaitsevan ulkomaan alueella, kuten rajatyöntekijöiden osalta voidaan tavanomaisesti olettaa olevan. Tavanomainen rajatyöntekijä ei voi käyttää lisää yhtä joustavasti kuin kotimainen työntekijä, kun eläkesopimus on maksuvaiheessa. Tämän seurauksena lisän arvo sosiaalisena etuna pienenee. Tämä rajatyöntekijöiden huonompaan asemaan asettaminen on näin ollen myös kansalaisuuteen perustuvaa piilosyrjintää, jolla rikotaan EY 39 artiklan 2 kohtaa ja asetuksen N:o 1612/68 7 artiklan 2 kohtaa.
   Saksan lainsäädännössä säädetty takaisinmaksuvelvollisuus, kun yleinen verovelvollisuus loppuu, koskee ensi sijassa ulkomaalaisia. Niiden ulkomaalaisten lukumäärä, jotka ovat palanneet työelämän jälkeen kotimaahansa, on nimittäin paljon suurempi kuin niiden saksalaisten lukumäärä, jotka ovat eläkkeellä ollessaan muuttaneet ulkomaille. Sitä paitsi takaisinmaksuvelvollisuus hankaloittaa asianosaisten asuinpaikan siirtämistä toiseen jäsenvaltioon. Lisäksi tässä kyseessä oleva säännöstö voi alusta alkaen vähentää siirtotyöntekijöiden lisän arvoa kotimaisiin työntekijöihin nähden ja näin ollen johtaa piilosyrjintään jo etuuden myöntämisen tasolla. Tämä koskee tapauksia, joissa siirtotyöntekijä on alusta alkaen halunnut välttää takaisinmaksamisen eikä ole tämän vuoksi hakenut lisän myöntämistä. Oikeuttamisperusteita ei ole myöskään tältä osin näkyvissä. Mitä tulee verotukselliseen koherenssiin, se taataan jo kaksinkertaisen verotuksen välttämiseksi tehdyn sopimuksen määräyksissä. Takaisinmaksuvelvollisuus yleisen verovelvollisuuden loppuessa tarkoittaa näin ollen myös kansalaisuuteen perustuvaa piilosyrjintää ja sillä rikotaan tämän vuoksi EY 39 artiklaa, asetuksen N:o 1612/68 7 artiklan 2 kohtaa sekä EY 12 ja EY 18 artiklaa.
   
      (1)  EYVL L 257, s. 2.